**“ТАСДИҚЛАЙМАН”**

 Муҳаммад ал - Хоразмий номидаги ТАТУ Фарғона филиали директори\_\_\_\_\_\_\_проф. А.Расулов

2020 йил 21 февраль

Муҳаммад ал-Хоразмий номидаги Тошкент ахборот технологиялари университети Фарғона филиали жамоасининг

умумий йиғилиши

**б а ё н н о м а с и**

2020 йил 21 февраль Фарғона шаҳри.

Қатнашдилар – филиал Кенгаши ва Бошқарув аъзолари, профессор-
 ўқитувчилари, ишчи-ходимлар, Ўзбекистон Республикаси
 Бош прокуратураси хузуридаги иқтисодий жиноятларга
 қарши кураш департаменти Фарғона вилояти бошқармаси
 бўлим бошлиқлари Д.Аъзамов, Д.Хакимов.

Йиғилиш раиси – проф. А.Расулов.

**К у н т а р т и б и**

1. Коррупцияга қарши кураш ҳақида.

Ахборотчи: Д.Аъзамов.

1. Иқтидорли талабаларни STARTUP лойиҳалари бўйича қўллаб-қувватлаш тўғрисида.

Ахборотчи: Д.Хакимов.

**Биринчи масала юзасидан** сўзга чиққан филиал директори, йиғилиш раиси профессор А.Расулов, кун тартибини эълон қилди ҳамда умумий йиғилишга таклиф қилинган хуқуқ-тарғибот органлари масъул ходимларини жамоага таништирди.

А.Расулов кейинги йилларда Ўзбекистонда демократик, ижтимоий-иқтисодий тамойиллар асосида жиддий ўзгаришлар юз бераётгани, хусусан, Олий таълим тизимини ҳар томонлама мукаммаллаштиришга доир 200 дан ортиқ Президент қарорлари, фармойишлари, мутасадди вазирликларнинг кўрсатма ва буйруқлари чиқарилгани ҳамда уларнинг ижроси натижасида олий таълимда кескин ижобий янгиланишлар рўй бераётганига диққатни қаратди.

А.Расулов юқоридаги ўзгаришлар натижасида кўпминг кишилик олий таълим педагог-ходимларининг маоши олдинги йилларга нисбатан бир неча баробар ошганлигини, бу эса Олий таълим соҳасидаги ҳар бир кишига ҳар томонлама масъулият эканини ҳам таъкидлаб ўтар экан, юқоридаги шароитлар яратилганига қарамасдан, коллективларда таъмагирлик йўлига кириб қолишлар каби салбий иллатлар учраб тураётганини афсус билан эслатиб ўтди.

***Ушбу масала бўйича йиғилиш қатнашчилари учун маҳсус видео-лавҳа тақдим этилди:*** Маҳсус видео-лавҳада ОТМларга ўқишга кириш имтихонларида ҳамда ўқиш жараёнидаги коррупция ҳолатлар ёритилган.

Жумладан, ФарПИдаги уюшган гуруҳ $1500 миқдорида пора олганлиги, Қўқон Давлат педагогика институти иқтисодиёт ўқитувчиси М.Қодирова ўқишга киритиб қўйиш шарти билан $7800 миқдорида, Марғилон шаҳрида ФарПИга ўқишга киритиб қўйиш учун $500 маблағ берилганлиги кабилар намойиш қилинди. Бундан ташқари, Қўқон Давлат педагогика институтидаги, Қўқон темир-йўл коллежидаги, Фарғон Давлат университетида рўй берган ҳамда Давлат органлари томонидан фош қилинган юқоридаги ҳолатлар ҳам кўрсатиб ўтилди.

Видео-лавҳадан сўнг **Ўзбекистон Республикаси бош прокуратураси хузуридаги иқтисодий жиноятларга қарши кураш департаменти Фарғона вилояти бошқармасиси бўлим бошлиғи Д.Аъзамовга сўз берилди.**

Д.Аъзамов энг аввало, “коррупция” тушунчаси, сўзнинг маъноси ва бу жараённинг келиб чиқиши тарихи, халқаро миқёсдаги глобал оқибатлари, унинг кўринишлари бўйича йиғилганларни қизиқарли маълумотлар билан таништирди. Нотиқ коррупция, порахўрлик, махаллийчилик каби социал иллатлар илдизи, моҳияти, салбий оқибатлари ҳақида атрофлича фикр билдирар экан, бу борадаги Республика Президенти ва хукумати қарорлари, Фармонлари мазмунига диққатни қаратди. Д.Аъзамов коррупция ва унга қарши курашиш тизими, хусусан,бу иш билан Бош прокуратура, ДХХ, ИИБ, Адлия бошқармаси каби давлат органлари шуғулланиши ҳақида ахборот берар экан, бу борадаги тарғибот-ташвиқот ишларига тўхталиб ўтди.

Д.Аъзамов, Фарғона вилояти иқтисодий жиноятларга қарши кураш департаменти бўлимида коррупция соҳасида олиб борилаётган тарғибот-ташвиқот ишлари, унинг самараси ҳақида гапирар экан, кейинги йилларда бундай ишларни изчил амалга оширилиши уюшган иқтисодий жиноятчиликнинг кескин пасайишига сабаб бўлганини таъкидлаб ўтди. Ўзбекистон Республикаси Бош прокуратураси хузуридаги иқтисодий жиноятларга қарши кураш департаменти Фарғона вилояти бошқармаси ва ТАТУ Фарғона филиали ўртасида коррупцияга қарши кураш юзасидан ҳамкорликни йўлга қўйиш – бу борадаги ижобий ютуқлар гарови эканлигини таъкидлади ҳамда ҳар иккала томон ўртасида коррупция мавзусида семинарлар ўтказиб туриш таклифини берди.

***Иккинчи масала юзасидан Ўзбекистон Республикаси бош прокуратураси хузуридаги иқтисодий жиноятларга қарши кураш депортаменти Фарғона вилояти бошқармасиси ходими Д.Хакимов сўзга чиқиб,*** барча ОТМларда Давлаторганлари томонидан йиғилишлар ўтказилаётган ҳақида ахборот берди.

Нотиқбаъзи бир ОТМлардаги коррупцион ҳолатларга гуруҳ сардорларининг воситачи сифатида аралашиб қолаётганликларига диққатни қаратиб, бу масалага амалдаги юридик қонун-қоидаларнинг муносабатини аниқлаб берди.

Д.Хакимов филиалдаги изланувчан иқтидорли талабаларнинг ижодий ишларига вилоят прокуратураси томонидан ҳар тарафлама ёрдам уюштирилишига тўхталиб, STARTUP лойиҳаларини амалга оширишдаги маълумотларни йиғиш, Давлат идораларининг фаолиятини ўрганиш жараёнидаги муаммо ва тўсиқларни бартараф этишда доимо тайёр эканликларини билдирди.

Ушбу масала юзасидан доцентлар К.Акбаров, О.Райимжонова, А.Расулов ва бошқалар фикр-мулохаза билдирдилар.

***К.Акбаров – ветеран ўқитувчи:*** Худога шукур, Президентимиз ўқитувчиларни ҳам социал, ҳам иқтисодий таъминотини яхшилаб қўйди. Эндиги вазифа биз, профессор-ўқитувчилар, рақобатбардош кадрлар тайёрлаб, Ватанимизга хизмат қилишимиз керак. Мен ишонаманки, бизнинг коллективда таъмагирлик иллатлари йўқ ва бўлмайди ҳам.

***О.Райимжонова – Телекоммуникация инжиниринги кафедраси мудири:*** Бизда ҳам таъмагирлик, “олди-берди”га йўл қўйилмайди. Мен диплом ишларига кўр-кўрона аралашмаслик, илм беришда шаффофликни таъминлаш бўйича кафедра аъзолари билан келишиб олдим.

***А.Расулов – филиал директори:*** 2020 йил “Илм, маърифат ва рақамли иқтисодиётни ривожлантириш йили” деб номланиши бизнинг соҳамиз мутахассислари учун катта имконият, бизнинг соҳамизга қаратилаётган эътибор ҳамда барчамизга қўйилган масъулиятдир. Айниқса, жамоа ичида юқоридаги каби иллатларга йўл қўймаслик асосий ишимиз бўлмоғи лозим.

Ўқув ва таълим ишлари бўйича директор ўринбосари И.Тожибоев йиғилиш охирида сўзга чиқиб, мазмунли ахборот ва сухбатлари учун Д.Аъзамов ва Д.Хакимовларга жамоа номидан миннатдорчилик билдирди.

Юқоридагилардан келиб чиқиб, филиал профессор-ўқитувчилари
 ва ишчи-ходимларининг умумий йиғилиши
 **қ а р о р қ и л а д и:**

1. Ўзбекистон Республикаси Бош прокуратураси хузуридаги иқтисодий жиноятларга қарши кураш департаменти Фарғона вилояти бошқармаси булим бошлиқлари Д.Аъзамов, Д.Хакимовларнинг ахборотлари маълумот учун қабул қилинсин ҳамда ижодкор талабаларни STARTUP лойиҳалари бўйича қўллаб-қувватлаш ишлари ҳар икки томон тарафидан доимо амалга ошириб борилсин.
2. Юқоридаги йиғилиши материаллари ва қарорлари асосида ҳар бир бўлим, деканат, кафедраларда йиғилишлар ўтказилиб, коррупцияга қарши кураш чора-тадбирлар режаси ишлаб чиқилсин, ҳар бир профессор-ўқитувчи ҳамда ишчи ходимлардан таъмагирлик қилмаслик мазмунида кафолат хатлари олинсин.

***Масъуллар:*** бўлим бошлиқлари, кафедра мудирлари, факультет деканлари. ***Муддат:*** 2020 йил 25 февралгача.

1. Коррупция ҳолатлар ва унга қарши кураш бўйича талабалар билан очиқ давра суҳбатлари ўтказиш, хуқуқий-норматив ҳужжатлар билан таништириш, улар ўртасида сўровномалар ташкил этиш, натижаларини доимий равишда тахлил қилиб бориш тадбирлари амалга оширилсин ҳамда бундай тадбирлар ўз вақтида ОАВлари орқали ёритиб борилсин.

***Масъуллар:*** факультет деканлари, филиал юристи, Таълим сифатини назорат қилиш бўлими, Матбуот котиби, Маънавият ва маърифат бўлими. ***Муддат:*** доимий.

1. Коррупцияга доир янги назарий-амалий билим, маслаҳат ва фикрларни жамоага етказиш учун Фарғона вилояти ИИБ, Прокуратура ва Адлия бошқармалари билан ҳамкорликдаги ишлар кучайтирилсин.

***Масъул:*** Ҳар икки тамон вакиллари.

***Муддат:*** доимий.

Йиғилиш раиси: А.Расулов.

Йиғилиш котиби: М.Мирзаев.